CELEX: 32021R0442
Language: lv
Date: 2021-03-11 00:00:00
Title: Komisijas Īstenošanas regula (ES) 2021/442 (2021. gada 11. marts), ar ko uz noteiktu ražojumu eksportu attiecina prasību uzrādīt eksporta atļauju

12.3.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 85/190
               
            
         KOMISIJAS ĪSTENOŠANAS REGULA (ES) 2021/442
         (2021. gada 11. marts),
         ar ko uz noteiktu ražojumu eksportu attiecina prasību uzrādīt eksporta atļauju
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/479 (2015. gada 11. marts) par kopīgiem eksporta noteikumiem (1) un jo īpaši tās 6. pantu,
         tā kā:
         
                     (1)
                  
                  
                     Komisija 2021. gada 30. janvārī pieņēma Komisijas Īstenošanas regulu (ES) 2021/111 (2), ar ko uz Covid-19 vakcīnu, kā arī aktīvo vielu, tostarp šādu vakcīnu ražošanai izmantoto pamatšūnu banku un darba šūnu banku, eksportu attiecina prasību uzrādīt eksporta atļauju, pamatojoties uz Regulas (ES) 2015/479 5. pantu. Īstenošanas regulu (ES) 2021/111 piemēro ne ilgāk kā sešas nedēļas.
                  
               
                     (2)
                  
                  
                     Covid-19 vakcīnu ražošanas jauda joprojām ir sākumposmā, un dažiem vakcīnu ražotājiem tā joprojām ir mazāka par Savienībai paredzētajiem solītajiem daudzumiem, pamatojoties uz cerības pirkuma līgumiem, kas noslēgti ar Savienību.
                  
               
                     (3)
                  
                  
                     Ņemot vērā kritisku situāciju saistībā ar Covid-19 vakcīnām Savienībā un jo īpaši risku, ka Savienībā ražotās vai iepakotās vakcīnas tiek eksportētas, īpaši uz tādām valstīm, kuras nav uzskatāmas par neaizsargātām, potenciāli pārkāpjot līgumsaistības, ko uzņēmušies farmācijas uzņēmumi, ir pamatoti turpināt aizsardzības pasākumus, kas nepieciešami, lai novērstu šādu vakcīnu deficītu un novēlotu piegādi. Tāpēc Savienības interesēs ir uz ierobežotu laikposmu saglabāt mehānismu, kas nepieciešams, lai nodrošinātu, ka Covid-19 vakcīnu eksportam, uz ko attiecas ar Savienību noslēgtie cerības pirkuma līgumi, ir jāsaņem iepriekšēja atļauja, tādējādi nodrošinot pietiekamas piegādes Savienībā nolūkā apmierināt vitāli svarīgo pieprasījumu, bet neietekmējot Savienības attiecīgās starptautiskās saistības.
                  
               
                     (4)
                  
                  
                     Šīs regulas darbības jomā esošo ražojumu ražošanas dalībvalstīm eksporta atļaujas būtu jāpiešķir tādā apmērā, lai attiecīgais eksports neapdraudētu vakcīnu nepārtrauktu piegādi, kas vajadzīga, lai izpildītu cerības pirkuma līgumus starp Savienību un vakcīnu ražotājiem, ņemot vērā to apjomu vai citus attiecīgus apstākļus. Lai Savienības līmenī nodrošinātu koordinētu pieeju, dalībvalstīm iepriekš būtu jālūdz Komisijas atzinums un jālemj saskaņā ar šo atzinumu.
                  
               
                     (5)
                  
                  
                     Šādu eksporta atļauju izsniegšanas administratīvā kārtība šā pagaidu mehānisma piemērošanas laikposmā būtu jāatstāj dalībvalstu ziņā.
                  
               
                     (6)
                  
                  
                     Eksporta atļauja var attiekties uz vairākiem vakcīnu un paraugu eksporta sūtījumiem. Lai atvieglotu administrēšanas procesu, vienlaikus nodrošinot pārredzamību, atļaujas veidlapa būtu jāvienkāršo, paredzot, ka viens pieprasījums un atļaujas veidlapa var attiekties uz vienu kravu ar sūtījumiem vairākiem galasaņēmējiem vienā un tajā pašā galamērķa valstī, bet ko izlaiž viena un tā pati eksporta muitas iestāde. Muitas kontroles nolūkos atļaujā būtu jānorāda eksporta muitas iestāde.
                  
               
                     (7)
                  
                  
                     Lai ar regulāriem starplaikiem novērtētu situāciju un nodrošinātu pārredzamību un konsekvenci, dalībvalstīm būtu jāsniedz Komisijai informācija par pieprasītajām eksporta atļaujām un to lēmumiem, atbildot uz šādiem pieprasījumiem. Komisijai šāda informācija būtu regulāri jādara publiski pieejama, pienācīgi ņemot vērā tās konfidencialitāti.
                  
               
                     (8)
                  
                  
                     Zāļu vienotais tirgus, tāpat kā piegādes ķēdes un izplatīšanas tīkli, ir cieši integrēts ārpus Savienības robežām. Tas jo īpaši attiecas uz kaimiņos esošām valstīm un ekonomikām, Eiropas Brīvās tirdzniecības asociācijas dalībvalstīm un Rietumbalkāniem, kas atrodas integrācijas procesā ar Savienību. Eksporta atļaujas prasības attiecināšana uz Covid-19 vakcīnu eksportu uz šīm valstīm nebūtu produktīva to ģeogrāfiskā tuvuma dēļ, tāpēc, ka tās ir atkarīgas no Savienības vakcīnu piegādēm (vairumam no tām nav pašām savu jaudu, lai pietiekamā daudzumā saražotu attiecīgās vakcīnas) un tāpēc, ka vakcīnas ir būtisks ražojums, kas nepieciešams, lai novērstu pandēmijas tālāku izplatīšanos. Tādēļ ir lietderīgi atbrīvot šādas valstis no šīs regulas piemērošanas jomas.
                  
               
                     (9)
                  
                  
                     Tāpat ir lietderīgi atbrīvot no eksporta atļaujas prasības piemērošanas aizjūras zemes un teritorijas, kas uzskaitītas Līguma II pielikumā, Fēru salas, Andoru, Sanmarīno un Vatikānu, kā arī dalībvalstu teritorijas, kas ir īpaši izslēgtas no muitas teritorijas, proti, Bīzingenu, Helgolandi, Livinjo, Seūtu un Melilju, jo tās ir īpaši atkarīgas no to dalībvalstu lielpilsētu piegādes ķēdēm, ar kurām tās ir saistītas, vai attiecīgi no kaimiņos esošo dalībvalstu piegādes ķēdēm. Tāpat no šīs regulas piemērošanas būtu jāatbrīvo arī eksports uz dalībvalsts kontinentālo šelfu vai ekskluzīvo ekonomikas zonu, ko dalībvalsts deklarējusi saskaņā ar Apvienoto Nāciju Organizācijas Jūras tiesību konvenciju (UNCLOS).
                  
               
                     (10)
                  
                  
                     Tā kā tas attiecas tikai uz eksportu no Savienības muitas teritorijas, tādām valstīm, kas ietilpst minētajā muitas teritorijā, lai tās saņemtu neierobežotas kravas no Savienības, nav jāpiemēro atbrīvojums no šīs regulas piemērošanas. Tas jo īpaši attiecas uz Monako Firstisti (3).
                  
               
                     (11)
                  
                  
                     Pamatojoties uz starptautiskās solidaritātes principu, no eksporta atļaujas prasības būtu jāatbrīvo eksports, kura mērķis ir nodrošināt piegādes ārkārtas humānās palīdzības pasākumiem, eksports COVAX mehānisma ietvaros un jo īpaši uz valstīm ar zemiem un vidēji zemiem ienākumiem, kuras ir neaizsargātas un kuru piekļuve vakcīnām ir ierobežota, tādu Covid-19 vakcīnu eksports, kuras iegādātas un/vai piegādātas ar COVAX, Unicef un PAHO starpniecību un ar galamērķi uz jebkuru citu COVAX iesaistīto valsti, un tādu Covid-19 vakcīnu eksports, ko dalībvalstis iegādājušās saskaņā ar Savienības cerības pirkuma līgumiem un tālākpārdevušas vai ziedojušas kādai trešai valstij.
                  
               
                     (12)
                  
                  
                     Iepriekšējas atļaujas prasībām ir izņēmuma raksturs un tām vajadzētu būt mērķtiecīgām un ierobežota ilguma. Ņemot vērā joprojām pastāvošos vakcīnu ražošanas ierobežojumus un Covid-19 vakcīnu piegādes kavējumu risku Savienībā, kā minēts 2. un 3. apsvērumā, eksporta atļauju mehānisms būtu jāturpina piemērot ierobežotā laikposmā.
                  
               
                     (13)
                  
                  
                     Ņemot vērā Īstenošanas regulā (ES) 2021/111 paredzēto pasākumu ierobežoto ilgumu, šai regulai būtu jāstājas spēkā pēc iespējas drīzāk.
                  
               
                     (14)
                  
                  
                     Šajā regulā paredzētie pasākumi ir saskaņā ar atzinumu, kuru sniegusi komiteja, kas izveidota ar Regulas (ES) 2015/479 3. panta 1. punktu,
                  
               IR PIEŅĒMUSI ŠO REGULU.
         
            1. pants
            Eksporta atļauja
            
               1.   Eksporta atļauja, kas sagatavota saskaņā ar I pielikumā sniegto veidlapu, ir vajadzīga šādu preču eksportam:
               
                           a)
                        
                        
                           vakcīnām pret SARS radniecīgiem koronavīrusiem (SARS-CoV veidi), kuras patlaban klasificē ar KN kodu 3002 20 10, neatkarīgi no to iepakojuma;
                        
                     
                           b)
                        
                        
                           šādu vakcīnu ražošanai izmantotajām aktīvajām vielām, tostarp pamatšūnu bankām un darba šūnu bankām, ko patlaban klasificē ar KN kodiem ex 2933 99 80, ex 2934 99 90, ex 3002 90 90 un ex 3504 00 90.
                        
                     
            
               2.   Šajā regulā “eksports” ir:
               
                           a)
                        
                        
                           Savienības preču eksports saskaņā ar eksporta procedūru Eiropas Parlamenta un Padomes Regulas (ES) Nr. 952/2013 (4) 269. panta 1. punkta nozīmē;
                        
                     
                           b)
                        
                        
                           ārpussavienības preču reeksports minētās regulas 270. panta 1. punkta nozīmē pēc tam, kad šādām precēm ir veiktas ražošanas darbības, tostarp iepildīšana un iepakošana Savienības muitas teritorijā.
                        
                     
            
               3.   Eksporta atļauju uzrāda tad, kad preces ir deklarētas eksportam, un ne vēlāk kā preču izlaišanas brīdī.
            
            
               4.   Eksporta atļauju piešķir šīs regulas darbības jomā esošo ražojumu ražošanas dalībvalsts kompetentās iestādes, un to izdod rakstiski vai elektroniski. Šajā regulā ražošana ietver vakcīnu iepildīšanu un iepakošanu. Ja šīs regulas darbības jomā esošās preces ir ražotas ārpus Savienības, eksporta atļauju piešķir tās dalībvalsts kompetentās iestādes, kurā eksportētājs veic uzņēmējdarbību.
            
            
               5.   Eksporta vai reeksporta deklarācijā norāda devu skaitu (daudzdevu trauku gadījumā – devu skaitu pieaugušajiem).
            
            
               6.   Bez šādas derīgas eksporta atļaujas uzrādīšanas ir aizliegts eksportēt šīs regulas darbības jomā esošās preces.
            
            
               7.   Kompetentā iestāde piešķir eksporta atļauju, ja vien tā neapdraud tādu cerības pirkuma līgumu izpildi, ko Savienība noslēgusi ar vakcīnu ražotājiem, ņemot vērā eksporta apjomu vai citus būtiskus apstākļus.
            
            
               8.   Eksporta atļauja var attiekties uz vienu kravu ar vairāk nekā vienu 1. punktā minēto preču sūtījumu, ja visi sūtījumi ir paredzēti vienai un tai pašai galamērķa valstij un tos izlaiž viena un tā pati eksporta muitas iestāde.
            
            
               9.   Šajā pantā paredzētā eksporta atļauja neattiecas uz šādu eksportu:
               
                           a)
                        
                        
                           eksportu uz Albāniju, Andoru, Bosniju un Hercegovinu, Fēru salām, Islandi, Kosovu (*1), Lihtenšteinu, Melnkalni, Norvēģiju, Sanmarīno, Serbiju, Šveici, Vatikānu, Ziemeļmaķedoniju, Līguma par Eiropas Savienības darbību II pielikumā uzskaitītajām aizjūras zemēm un teritorijām un uz Bīzingenas, Helgolandes, Livinjo, Seūtas un Meliljas teritorijām, Alžīriju, Armēniju, Azerbaidžānu, Baltkrieviju, Ēģipti, Gruziju, Izraēlu, Jordāniju, Libānu, Lībiju, Maroku, Moldovu, Palestīnu (*2), Sīriju, Tunisiju un Ukrainu;
                        
                     
                           b)
                        
                        
                           eksportu uz valstīm ar zemiem un vidēji zemiem ienākumiem COVAX cerības pirkuma līgumu sarakstā (5);
                        
                     
                           c)
                        
                        
                           ar COVAX, Unicef un PAHO starpniecību iegādāto vai piegādāto preču eksportu ar galamērķi jebkurā citā COVAX iesaistītajā valstī;
                        
                     
                           d)
                        
                        
                           tādu preču eksportu, ko dalībvalstis iegādājušās saskaņā ar cerības pirkuma līgumiem, ko noslēgusi Savienība, un ziedojušas vai tālākpārdevušas kādai trešai valstij;
                        
                     
                           e)
                        
                        
                           eksportu saistībā ar ārkārtas humānās palīdzības pasākumiem;
                        
                     
                           f)
                        
                        
                           eksportu uz objektiem, kuri atrodas dalībvalsts kontinentālajā šelfā vai ekskluzīvajā ekonomikas zonā, ko dalībvalsts deklarējusi saskaņā ar UNCLOS.
                        
                     Attiecībā uz eksportu, kas minēts pirmās daļas f) punktā, eksporta deklarācijā attiecīgo informāciju par tās dalībvalsts kontinentālo šelfu vai ekskluzīvo ekonomikas zonu, uz kuru paredzēts nogādāt šīs regulas darbības jomā esošās preces, sniedz, izmantojot attiecīgo papildu atsauces kodu, kas definēts Komisijas Īstenošanas regulas (ES) 2015/2447 B pielikuma II sadaļas 2. punkta datu elementā 2/3 (6).
            
         
         
            2. pants
            Procedūra
            
               1.   Eksporta atļaujas pieprasījumā iekļauj I pielikumā norādīto informāciju un II pielikumā norādītos piemērojamos Taric papildu kodus. Turklāt tajā iekļauj informāciju par šīs regulas darbības jomā esošo tādu preču vakcīnu devu skaitu, kas izplatītas Savienībā kopš 2020. gada 1. decembra, norādot sadalījumu pa dalībvalstīm, kā arī informāciju par šīs regulas darbības jomā esošo tādu preču vakcīnu devu skaitu, kas izplatītas Ziemeļīrijā kopš Īstenošanas regulas (ES) 2021/111 stāšanās spēkā.
            
            
               2.   Dalībvalstu kompetentās iestādes eksporta atļauju pieprasījumus apstrādā, cik drīz vien iespējams, un pieņem lēmuma projektu ne vēlāk kā divu darba dienu laikā pēc dienas, kad pieprasījuma iesniedzējs kompetentajām iestādēm ir sniedzis visu vajadzīgo informāciju. Izņēmuma apstākļos un pienācīgi pamatotu iemeslu dēļ šo laikposmu var pagarināt par vēl divām darba dienām.
            
            
               3.   Dalībvalstu kompetentās iestādes nekavējoties paziņo Komisijai par pieprasījumu un lēmuma projektu, izmantojot šādu e-pasta adresi:SANTE-PHARMACEUTICALS-B4@ec.europa.eu.
            
            
               4.   Ja Komisija nepiekrīt dalībvalsts paziņotajam lēmuma projektam, tā kompetentajai iestādei sniedz atzinumu vienas darba dienas laikā pēc paziņojuma saņemšanas. Ja pieprasījums ir nepilnīgs vai neprecīzs, minētais laikposms sākas brīdī, kad pēc Komisijas pieprasījuma paziņotājas dalībvalsts kompetentā iestāde sniedz prasīto informāciju. Komisija novērtē eksporta, par kuru ir pieprasīta atļauja, ietekmi uz attiecīgo ar Savienību noslēgto cerības pirkuma līgumu izpildi. Dalībvalsts bez kavēšanās lemj par atļaujas pieprasījumu saskaņā ar Komisijas sniegto atzinumu.
            
            
               5.   Vakcīnu ražotāji, kas ar Savienību noslēguši cerības pirkuma līgumus, kopā ar pirmo atļaujas pieprasījumu saskaņā ar šo regulu vai Īstenošanas regulu (ES) 2021/111 iesniedz Komisijai attiecīgos datus par savu eksportu kopš 2020. gada 30. oktobra (izmantojot šādu e-pasta adresi:SANTE-PHARMACEUTICALS-B4@ec.europa.eu) un kompetentās dalībvalsts iestādēm. Šī informācija ietver Covid-19 vakcīnu eksporta apjomu, galamērķi un galasaņēmējus un ražojumu precīzu aprakstu. Ja šāda informācija nav sniegta, eksporta atļaujas pieprasījumi var tikt noraidīti.
            
            
               6.   Dalībvalstu kompetentās iestādes var nolemt eksporta atļauju pieprasījumu apstrādes nolūkā izmantot elektroniskus dokumentus.
            
            
               7.   Pat pēc tam, kad atļauja ir piešķirta, dalībvalstu kompetentās iestādes var pārbaudīt saskaņā ar 6. punktu iesniegto informāciju pieprasījuma iesniedzēja telpās.
            
         
         
            3. pants
            Paziņojumi
            
               1.   Dalībvalstis nekavējoties paziņo Komisijai par piešķirtajām un atteiktajām eksporta atļaujām.
            
            
               2.   Šajos paziņojumos ietverama šāda informācija:
               
                           a)
                        
                        
                           kompetentās iestādes nosaukums un kontaktinformācija;
                        
                     
                           b)
                        
                        
                           pieprasījuma iesniedzēja identitāte;
                        
                     
                           c)
                        
                        
                           galamērķa valsts;
                        
                     
                           d)
                        
                        
                           eksporta atļaujas apstiprinājums vai atteikums;
                        
                     
                           e)
                        
                        
                           preces kods;
                        
                     
                           f)
                        
                        
                           daudzums, kas izteikts vakcīnas devu skaitā;
                        
                     
                           g)
                        
                        
                           preču vienības un apraksts;
                        
                     
                           h)
                        
                        
                           informācija par šīs regulas darbības jomā esošo tādu preču vakcīnu devu skaitu, kas izplatītas Savienībā kopš 2020. gada 1. decembra, norādot sadalījumu pa dalībvalstīm, kurās minētās vakcīnas izplatītas.
                        
                     Paziņojumu iesniedz, izmantojot šādu e-pasta adresi:SANTE-PHARMACEUTICALS-B4@ec.europa.eu.
            
            
               3.   Komisija informāciju par piešķirtajām un atteiktajām eksporta atļaujām dara publiski pieejamu, pienācīgi ņemot vērā iesniegto datu konfidencialitāti.
            
         
         
            4. pants
            Stāšanās spēkā un piemērošana
            Šī regula stājas spēkā 2021. gada 13. martā.
            To piemēro līdz 2021. gada 30. jūnijam.
            Eksporta atļaujas, kas izdotas saskaņā ar Īstenošanas regulas (ES) 2021/111 I pielikumu, paliek spēkā pēc šīs regulas stāšanās spēkā.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 11. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 83, 27.3.2015., 34. lpp.
         
         
            (2)  Komisijas Īstenošanas regula (ES) 2021/111 (2021. gada 29. janvāris), ar ko uz noteiktu ražojumu eksportu attiecina prasību uzrādīt eksporta atļauju (OV L 31 I, 30.1.2021., 1. lpp.).
         
            (3)  Sk. 4. panta 2. punkta a) apakšpunktu Eiropas Parlamenta un Padomes Regulā (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).
         
            (4)  Eiropas Parlamenta un Padomes Regula (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).
         
            (*1)  Šis nosaukums neskar nostājas par statusu un atbilst ANO DP Rezolūcijai 1244/1999 un Starptautiskās Tiesas atzinumam par Kosovas neatkarības deklarāciju.
         
            (*2)  Šis nosaukums nav uzskatāms par Palestīnas valsts atzīšanu, un tas neskar dalībvalstu individuālo nostāju šajā jautājumā.
         
            (5)  https://www.gavi.org/news/media-room/92-low-middle-income-economies-eligible-access-covid-19-vaccines-gavi-covax-amc
         
            (6)  Komisijas Īstenošanas regula (ES) 2015/2447 (2015. gada 24. novembris), ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (OV L 343, 29.12.2015., 558. lpp.).
      
      
         
            I PIELIKUMS
            
               Regulas 1. pantā minēto eksporta atļaujas veidlapu paraugs
            
            Dalībvalstis nodrošina, ka izdotajā veidlapā ir skaidri norādīts atļaujas veids. Eksporta atļauja ir derīga visās Eiropas Savienības dalībvalstīs līdz tās derīguma termiņa beigām.
            
                        EIROPAS SAVIENĪBA. Covid-19 vakcīnu un aktīvo vielu, tostarp pamatšūnu banku un darba šūnu banku eksports (Regula (ES) 2021/442)
                     
                  
                        
                                    1.
                                 
                                 
                                    Atļaujas turētājs
                                    
                                       (EORI numurs, ja piemērojams) un Taric papildu kods
                                    
                                 
                              
                     
                        
                                    2.
                                 
                                 
                                    Atļaujas numurs
                                 
                              
                     
                        
                                    3.
                                 
                                 
                                    Derīguma termiņš
                                 
                              
                  
                        
                                    4.
                                 
                                 
                                    Izdevējiestāde
                                 
                              
                     
                        
                                    5.
                                 
                                 
                                    Eksporta muitas iestāde
                                 
                              
                     
                        
                                    6.
                                 
                                 
                                    Galamērķa valsts
                                 
                              
                  
                        
                                    7.
                                 
                                 
                                    Preces kods
                                 
                              
                     
                        
                                    8.
                                 
                                 
                                    Daudzums
                                 
                              
                     
                        
                                    9.
                                 
                                 
                                    Vienība
                                 
                              
                     
                        
                                    10.
                                 
                                 
                                    Preču apraksts
                                 
                              
                  
                        
                                    11.
                                 
                                 
                                    Atrašanās vieta
                                 
                              
                  
                        
                                    7.
                                 
                                 
                                    Preces kods
                                 
                              
                     
                        
                                    8.
                                 
                                 
                                    Daudzums
                                 
                              
                     
                        
                                    9.
                                 
                                 
                                    Vienība
                                 
                              
                     
                        
                                    10.
                                 
                                 
                                    Preču apraksts
                                 
                              
                  
                        
                                    11.
                                 
                                 
                                    Atrašanās vieta
                                 
                              
                  
                        
                                    7.
                                 
                                 
                                    Preces kods
                                 
                              
                     
                        
                                    8.
                                 
                                 
                                    Daudzums
                                 
                              
                     
                        
                                    9.
                                 
                                 
                                    Vienība
                                 
                              
                     
                        
                                    10.
                                 
                                 
                                    Preču apraksts
                                 
                              
                  
                        
                                    11.
                                 
                                 
                                    Atrašanās vieta
                                 
                              
                  
                        
                                    7.
                                 
                                 
                                    Preces kods
                                 
                              
                     
                        
                                    8.
                                 
                                 
                                    Daudzums
                                 
                              
                     
                        
                                    9.
                                 
                                 
                                    Vienība
                                 
                              
                     
                        
                                    10.
                                 
                                 
                                    Preču apraksts
                                 
                              
                  
                        
                                    11.
                                 
                                 
                                    Atrašanās vieta
                                 
                              
                  
                        
                                    12.
                                 
                                 
                                    Paraksts, vieta un datums, zīmogs
                                 
                              
                  
               Paskaidrojumi par eksporta atļaujas veidlapu.
            
            Ja vien nav norādīts citādi, visas ailes ir jāaizpilda obligāti.
            6.–10. aile atkārtojas četras reizes, kas ļauj atļauju pieprasīt četriem dažādiem ražojumiem.
            
                        1. aile
                     
                     
                        Atļaujas turētājs
                     
                     
                        Tā uzņēmuma pilns nosaukums un adrese, kuram izdota atļauja, un EORI numurs, ja piemērojams.
                        
                           Taric papildu kods, kas norādīts II pielikumā.
                     
                  
                        2. aile
                     
                     
                        Atļaujas numurs
                     
                     
                        Atļaujas numuru aizpilda eksporta atļaujas izdevējiestāde, un tam ir šāds formāts: XXgggg999999, kur XX ir izdevējas dalībvalsts 2 burtu ģeonomenklatūras kods (1), gggg ir atļaujas izdošanas 4 ciparu gads, 999999 ir 6 ciparu numurs, kas ir unikāls XXgggg robežās un ko piešķir izdevējiestāde.
                     
                  
                        3. aile
                     
                     
                        Derīguma termiņš
                     
                     
                        Izdevējiestāde var noteikt atļaujas derīguma termiņu. Šis termiņš nevar būt vēlāks par 2021. gada 30. jūniju.
                        Ja izdevējiestāde nav noteikusi derīguma termiņu, atļaujas derīguma termiņš ir vēlākais 2021. gada 30. jūnijā.
                     
                  
                        4. aile
                     
                     
                        Izdevējiestāde
                     
                     
                        Tās dalībvalsts iestādes pilns nosaukums un adrese, kas izdevusi eksporta atļauju.
                     
                  
                        5. aile
                     
                     
                        Eksporta muitas iestāde
                     
                     
                        Tās muitas iestādes pilns nosaukums un Savienības kods, kurā iesniedz eksporta deklarāciju.
                     
                  
                        6. aile
                     
                     
                        Galamērķa valsts
                     
                     
                        Preču, kurām atļauja ir izdota, galamērķa valsts 2 burtu ģeonomenklatūras kods.
                     
                  
                        7. aile
                     
                     
                        Preces kods
                     
                     
                        Harmonizētās sistēmas vai kombinētās nomenklatūras (2) ciparu kods, ar kuru eksporta preces klasificē atļaujas izdošanas laikā.
                     
                  
                        8. aile
                     
                     
                        Daudzums
                     
                     
                        Preču daudzums, kas izmērīts vienībā, kura norādīta 9. ailē.
                     
                  
                        9. aile
                     
                     
                        Vienība
                     
                     
                        Mērvienība, kurā izteikts 8. ailē norādītais daudzums. Izmantojamās vienības ir vakcīnu devu skaits.
                     
                  
                        10. aile
                     
                     
                        Preču apraksts
                     
                     
                        Skaidri formulēts preču apraksts, kas ir pietiekami precīzs, lai preces varētu identificēt.
                     
                  
                        11. aile
                     
                     
                        Atrašanās vieta
                     
                     
                        Tās dalībvalsts ģeonomenklatūras kods, kurā preces atrodas. Ja preces atrodas izdevējiestādes dalībvalstī, šo aili atstāj tukšu.
                     
                  
                        12. aile
                     
                     
                        Paraksts, vieta un datums, zīmogs
                     
                     
                        Izdevējiestādes paraksts un zīmogs. Atļaujas izdošanas vieta un datums.
                     
                  
               (1)  Komisijas Īstenošanas regula (ES) 2020/1470 (2020. gada 12. oktobris) par valstu un teritoriju nomenklatūru, kura izmantojama Eiropas statistikā par preču starptautisko tirdzniecību, un par ģeogrāfisko dalījumu, kas izmantojams citā uzņēmējdarbības statistikā (OV L 334, 13.10.2020., 2. lpp.).
            
               (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
         
      
      
         
            II PIELIKUMS
            
               Taric papildu kodi
            
                        Uzņēmums
                     
                     
                        
                           
                              Taric papildu kods
                        
                        vakcīnām pret SARS radniecīgiem koronavīrusiem (SARS-CoV veidiem)
                     
                     
                        
                           
                              Taric papildu kods
                        
                        aktīvajām vielām  (1)
                        
                     
                  
                        AstraZeneca AB
                     
                     
                        4500
                     
                     
                        4520
                     
                  
                        
                           Pfizer/BioNTech
                        
                     
                     
                        4501
                     
                     
                        4521
                     
                  
                        
                           Moderna Switzerland / Moderna Inc
                        
                     
                     
                        4502
                     
                     
                        4522
                     
                  
                        Janssen Pharmaceutica NV
                     
                     
                        4503
                     
                     
                        4523
                     
                  
                        CureVac AG
                     
                     
                        4504
                     
                     
                        4524
                     
                  
                        Sanofi Pasteur / GlaxoSmithKline Biologicals S.A
                     
                     
                        4505
                     
                     
                        4525
                     
                  
                        Novavax
                     
                     
                        4506
                     
                     
                        4526
                     
                  
                        Citi ražotāji
                     
                     
                        4999
                     
                     
                        4999
                     
                  
               
            
                        Uzņēmums
                     
                     
                        
                           
                              Taric papildu kods
                        
                        citām vielām  (2)
                        
                     
                  
                        Visi ražotāji
                     
                     
                        4599
                     
                  
               (1)  Vakcīnu ražošanai pret SARS radniecīgiem koronavīrusiem (SARS-CoV veidiem) izmantotās aktīvās vielas, tostarp pamatšūnu bankas un darba šūnu bankas.
            
               (2)  “Citas vielas” ir ražojumi vai vielas, ko neizmantos vakcīnu ražošanai pret SARS radniecīgiem koronavīrusiem (SARS-CoV veidiem), bet ko klasificē ar tādiem pašiem KN kodiem kā aktīvās vielas.